Зарқын Тайшыбай,
М. Қозыбаев атындағы Солтүстік Қазақстан университетінің профессоры, Қазақстанның еңбек сіңірген қайраткері, Жоғарғы мектеп Ұлттық ғылым академиясының академигі

Жүрегі - таза, ойы – азат
. Магжанның алғашқы «өлеңдер жинагынан» басталган сергелдең Мағжан ақынның алғашқы өлеңдер жинағы 1912 жылы «Шолпан» деген атпен жарық көргені мәлім. Татарстан мемлекеттік мұрағатының 420 қорында сол кездегі Қазандағы баспаханалардан қазақ және татар тілдерінде басылып шыққан кітаптарға байланысты цензура құжаттары сақталған. Олардың ішінде, қазақ әдебиетінің тарихын зерттеушілер үшін құнды деректер беретін материалдардың кейбіреулері мынадай: Ғалиолла Ғалымжановтың «Есіл жұртым» (1912), Арыстан Берікқалиұлының «Ағын» (1912), Ғ.Жэнібековтің «Балалар бэдуамы» (1912), Мұхамет Сәлім Кэшімовтің «Насихат қазақия» (1908), Абдулла Мұштақтың (Ғұмар Қарашұлының лақап аты. - З.Т.) «Қарлығаш», Ишанғалиұлы Бисен Албаншырақтың «Әдебиет өрнегі» (1910), Бекмұхамед Хұсаиновтың «Құтыбхана чурнағы» (Кітапхана бұрышы) (1910), Әділкәрім Мәзитовтің «Қазақ шәкірттеріне ғадия» (1910) деген Қазандағы «Ағайынды Каримовтар» баспаханасынан шыққан кітаптары, Шәкәрім, Мәшһүр Жүсіп шығармаларының мазмұны жөніндегі цензура қағаздары жатыр.
Қазан университетінің профессоры Н.Катанов бастаған аудармашы топ қазақ тілінде шыққан әрбір кітаптағы шығармалардың астарына сығалай қарап, өкімет билігіне, орыс мемлекетінің отаршылдық саясатына қарсы-ау деген пікірлер іздеген. Әрине, іздеген соң, тапқан.
Әрбір өлеңнен кесек-кесек үзінділер альш, олардың астарындағы ойларды ашып, тіпті асқындырып дейікші, орысшаға аударған. Бұл арада мына бір жағдайды ескерте кетейік. Қазандағы жергілікті «әдебиетші мамандар» өздерінің тапқан «қылмыстарын» Петерборға, Ішкі істер министрлігінетікелей жолдап отырған. Дәлірек айтсақ, нағыз саяси тыңшылық қызмет атқарған. Ішкі істер министрлігінің баспасөз басқармасы Қазандағы жандарм орындарына сол аудар- маларды жіберіп, тиісті кітаптарды таратпау жэне авторларын қуғындау туралы нұсқау беріп отырған.
Ал, енді Мағжанның «Шолпанына» байланысты не тапты екен? Соны көрейік. Алдын ала айтып қояйын, цензор (профессор Н.Катанов. - З.Т.) сөз қадірін білетін, астарлы ойларға да аңғарымпаз маман. Ақындықган да құр алақан емес. Күдікті-ау деген жолдар мен шумақтарды ұғынықты етіп, жолма-жол орысшаға аударып бере алған. Жақша ішіне кейбір сөздердің астарлы мағынасын даашьш көрсеткен.
Мысалы, Мағжанның жинағындағы «Жатыр...» деген өлеңнен:
Кең жері күннен күнге қүрып жатыр,
Сүр жылан қанын-сөлін сорып жатыр.., деген екі жол орысшаға былай аударылган:
Широкая земля (казака) что ни день,
гибнет
А черная змея всю кровъ его
(казака) сосет.
Немесе:
Кешегі шеиіек жарган қазақ гүлі, Саргайып, бір су тимей солып жатыр. Мінекей, қазақ солай бітіп жатыр.
Күн сайын артқа қарай кетіп жатыр. Орысшасы:
Вчера был цветок - казак во цвете,
А теперъ он без воды пожелтел.
Так, маленъкий казак погибает:
Все время назад, назад шагает,
Не чувствуя, что он так умирает. «Сорлы қазақ» деп аталатын екінші өлеңнен үкімет саясатына қарсы үгіт салқыны бар-ау деп үзіп алынған шумақгар мыналар:
Сорлы қазақ жаны алқымға тығылып, 
Қара күн кеп, тіккен туы жығылып,
Алға баспай, барлық ісі кер кетіп,
Нәр тата алмай, күшсіз, әлсіз бүгіліп,
Оқу-білім жақындатпай, жолатпай, 
Қырын қарап, қазақ ісін үнатпай, 
Пыр-пыр үйықтап сорлы қазақ тек жатыр,
Қанды көзбен екі көзін шылатпай... 
Қозгал, қазақ, білім іздер кез келді!... 
Қылыш алып, «надандық» саган кез келді...
Байгұс қазақ бас көтеріп түрар ма? 
Көңілі түсіп, білімге мойын бұрар ма? 
Күні туып, оңынан - Күн, солдан -Ай, 
Оқуменен жайнатып дүкен құрар ма? 
Осы шумақгар да орысшаға жолма-жол аударылып тіркеліпті. (Орысшасы қазіргі қазаққа таңсық емес қой, келтірмей-ақ қояйық).
Ал енді, бір ғажабы, осынау өлең жол- дарында азуын айға білеген Ресей импе- риясына қауіп төндірер қандай қатер бар? Ақынның бар жазығы - туған елінің жаңа экономикалық, қоғамдық қатынастарға бейімделуін тілегені, оқу-білімге үндегені.
Бірақ, «тырнақ астынан кір» іздегендер, әйтеуір, сақтық жасап: «қазақтың жаны алқымға тығылды», «қара күн келді», «тіккен туы жығылды», «барлық ісі кері кетті», «басын көтере алар ма?» деген сөздерден қайдағы бір қаскөйлік ниет таныған. Қазақ халқын әкімшілік билеуші патшалық жүйеге қарсы қарулы көтеріліске шақыру деп түсінген. «Қорыққан бұрын жұдырықтайды», дегенге сайып, кімнің де аузын аштырмасқа бет алған. Он тоғыз жастағы бозбаласына дейін тәуелсіздік аңсап, зарлап тұрғанда, қазақгың өзгелерінен де жат қимыл-әрекет көреді. Күндердің күнінде отаршылдық бұғауын быт-шыт етіп талқандап, теңдік, тәуелсіздік туын көтереді, деп сезген. Сезген де сезіктенген.
Жер кетті, жаның кетті, қам жемедің,
Қүл болдың қара табан ендімалсыз...
Қарағым, арыстаным, қайратты ерім,
Тұрдың ба қару қылмай, құр амалсыз?
деп шырқыраған жас ақынның жан дауысы қалың қазақты оятып, тарихтан өз ұлтына орын іздеуге бастағандық еді. Мұны тыңшылар, обалы қанша, жақсы байқаған. Ақынның саяси көзқарасы теріс деген тұжырымға келген. Оның құдіретті жырларынан сескенген.
Міржақыптың «Оян, қазағын» бесігінде тұншықгырмақ болып, сан түрлі қиянат жолын іздеген отаршыл билік мына өлендері үшін Мағжанды да нысанаға алған. Оның «Шолпанының» таралуына тыйым салынып, автордың соңына жанды-жансыз әкімшілік бақылау қойылған.
Сәбит Мұқанов: «...Мағжанның ақындығын қозғауға екінші себеп
Міржақып болуы керек» дегенді не пиғылмен айтса да, негізсіз емес. Және осы пікірдің дәлелі ретінде Мағжан Міржақып ағасының түрмеге қамалуына, түрмеден босап шығуына байланысты бірнеше өлеңдер жазды. Кейін, Кеңес дәуірінде де «Оян қазақтың» авторына жағылған күйе, оның шэкіртіне де кінә болып тағылған.
Міне, Мағжанның Ресей үкіметіне саяси сенімсіз ретінде танылуы осыдан басталады.
Қош... содан кейін он жыл өтті. Орыс патшасы тағынан құлады, аумалы-төкпелі замандар өтті. Кеңес өкіметі орнады, большевиктер билік басына келді. Бұрынғы ескі тәртіптің бәрі теріске шығарылып, тарих күресініне итерілді, жаңа заман келген. Сөйтсек... әлі келген жоқ екен. Отаршылдар қашан да кекшіл болады. Аталарының кегін кейінгі ұрпақтары алады. Оны көп жыл архив ақтарғанда, талай көріп, көзіміз жеткен. Сонау Екатерина патшаның империялық заманында басталған тыңшылық, қудалау, жазалау тәртібі сол күйінде, кеңес заманында одан әрі жалғасқанына мысал көп. Иә, патша заманындағы қуғындау, жасырын тексеру, «пиғылы бөлектерге» бақылау қою, оңтайы келсе, жойып жіберу жүйесі кеңес үкіметінде, күні кешеге дейін сол күйі сақталды. Оны жалғыз Сталинге жабудың өзі үлкен айла.
Патша жандармериясының құпия қағаздарын чекистер түгел басып қалды. Қаймағын бұзбай, сол күйі жаңа, социалистік қоғам жағдайында өз қажетіне пайдаланды. Бұрын бақылауда болғандарға кеңес заманында да күзет қойылды. «Не шықса - солардан шығады» деген белгілі пиғыл... 
1922 жылы Мағжан өлендерінің жинағын атақты ақын Бернияз Күлеев құрастырып, алғысөз жазып, Қазанда басып шығарды.
1923 жылы белгілі қаламгер және қоғам қайраткері Сұлтанбек Қожановтың алғы сөзімен Мағжан ақынның үшінші кітабы Ташкентте басылып шықты.
Ал, осы жинақтың тағдыры Мағжан басына қара бұлттың ерте-ақ үйірілгенін көрсетеді.
Солтүстік Қазақстан облыстық архивінде мынадай құжат сақталған. Орыс тіліндегі түпнұсқасын қазақшалағанда, мазмұны мынадай:
«Өте-мөте құпия. Ақмола губерниялық Литосына (кеңестік баспасөз цензурасының бүркеме атауы. - З.Т.). Қолдағы бар деректерге қарағанда, Ақмола губерниясында Мағжан Жұмабаевтың қазақ тіліндегі өлеңдер жинағы таратылған. Басылым Түркістан мемлекеттік баспасынан 23 жылы шыққан.
Осы кітапты айналымнан алып, жиналған даналарын арнайы нұсқау берілгенше сақтап қойыңыздар. 21-наурыз 1925 жыл».
Қызылжардағы Лито (цензура) бастығы мынадай бұрыштама қойған.
Иванов жолдасқа: тез орындаңыз, алдымен Қазпедтехникумнан, ауыл шаруашылық мектебінен және кітапханадан, сонан соң Тілеулиннен, алыңыз.
21. III. (қолы)».
Хат соңьгада тапсырманың орындалғаны жөнінде: «Сообщено в Кирлито в докладе за март. 17. ІҮ. Иванов, губинспектор по печати и зрелищ» деген жазу бар. Қатынас қағаздың басында «циркулярно» деп жазылғанына қарағанда, мұндай нұсқаудың тек Ақмола губерниясына ғана емес, Қазақстанның барлық аймақтарына жіберілгені деп білуіміз керек.Ақын шығармашылыгына жасалған бұл қастандық Қазақстандағы Алаш қайраткерлерін қуғындаудың бір көрінісі ретінде, 1924 жылы Мәскеуде Мағжанға құрылған «әдеби соттың» дүрбелеңімен тікелей байланысты еді.
Ал, енді Тілеулин деп отырғанымыз, Алашорданың белсенді мүшесі, мамандығы - дәрігер. Солтүстік Қазакстанда денсаулык сақтау, халык ағарту ісін ұйымдастырушы, публицист, ағартушы, көрнекті мәдениет қайраткері. Кезінде Мәскеуде Мағжан дайындаған «Табалдырық» бағдарламасының жобасы Ленинградтағы М.Әуезовке, Орынбордағы Ж.Аймауытұлына, Ташкенттегі А.Байгұрсынұлына, Семейдегі С.Торайғыровқа және Қызылжардағы осы Жұмағалиға жіберілген болатын.
Бұдан Мағжан Жұмабаевтың өлеңдер жинағын тұтқындау үшін қауіпсіздік орган- дары неге Тілеулиннен іздейді деген заңды сұрақ туады. Себебі, Жұмағали Тілеулин М.Дулатовтың жақын досы, 1911 жылы Жақаң абақтыға қамаларда өз басын қатерге тігіп, «Оян, қазақтың» 1000 данасын үйінде сақтап қалған болатын. Бұл тарихи фактіні кейін Міржақып Дулатов өзі айғақтап берді, «Қазақ» газетіне жазған бір ашық хатында атап көрсетті.
Мағжан ақын өз кітабының халыққа таратылмай, осылайша тұтқындалғанын білді ме? Білсе,Тілеулиннен білген шығар.
2. «Ес білгелі алыстым жүрекпенен»
Мен туғалы ағарып көп таң атты,
Қараңгылық жер бетін талай жапты. 
Ес білгелі саиыстым жүрекпенен, 
Ырық бермеді, қаңгырды ол не тапты...
 ...Ақылға кеш айналдым, қараң күнім, 
    Бір күні құшагына алар өлім,
Қара жерді қүшақтап мен жатармын, Сол кезде не деп мені сынар елім? деп алады да, Мағжан өзінің ұрпақтарына, бүгінгі бізге мынадай аманат қалдырады: Қазақ елі, бірауыз сөзім саган: Болгайсың сыншы болсаң, әділ сыншы Кінәні жүрекке қой, қойма маган! Міне, Мағжанды танудың, онын шығармашылығын сынаудың оңай еместігі осы сөздерде жатыр. Өле-өлгенше аймақтарына жіберілгені деп білуіміз керек. Ақын шығармашылығына жасалған бұл қастандық Қазақстандағы Алаш қайраткерлерін қуғындаудың бір көрінісі ретінде, 1924 жылы Мәскеуде Мағжанға құрылған «әдеби соттың» дүрбелеңімен тікелей байланысты еді.
Ал, енді Тілеулин деп отырғанымыз, Алашорданың белсенді мүшесі, мамандығы - дэрігер. Солтүстік Қазакстанда денсаулык сақтау, халык ағарту ісін ұйымдастырушы, публицист, ағартушы, көрнекті мәдениет қайраткері. Кезінде Мәскеуде Мағжан дайындаған «Табалдырық» бағдарламасының жобасы Ленинградтағы М.Әуезовке, Орынбордағы Ж.Аймауытұлына, Ташкенттегі А.Байгұрсынұлына, Семейдегі С.Торайғыровқа жэне Қызылжардағы осы Жұмағалиға жіберілген болатын.
Бұдан Мағжан Жұмабаевтың өлеңдер жинағын тұтқындау үшін қауіпсіздік орган- дары неге Тілеулиннен іздейді деген заңды сұрақ туады. Себебі, Жұмағали Тілеулин М.Дулатовтың жақын досы, 1911 жылы Жақаң абақтыға қамаларда өз басын қатерге тігіп, «Оян, қазақтың» 1000 данасын үйінде сақтап қалған болатын. Бұл тарихи фактіні кейін Міржақып Дулатов өзі айғақтап берді, «Қазақ» газетіне жазған бір ашық хатында атап көрсетті.
Мағжан ақын өз кітабының халыққа таратылмай, осылайша тұтқындалғанын білді ме?  Білсе,Тілеулиннен білген шығар.
2. «Ес білгелі алыстым жүрекпенен»
     Мен тугалы агарып көп таң атты,
     Қараңгылық жер бетін талай жапты.
      Ес білгелі сиіыстым жүрекпенен,
      Ырық бермеді, қаңгырды ол не тапты... 
   ...Ақылга кеш айналдым, қараң күнім, 
      Бір күні құшагына алар өлім,
Қара жерді қүшақтап мен жатармын, 
Сол кезде не деп мені сынар елім? деп алады да, Мағжан өзінің ұрпақтарына, бүгінгі бізге мынадай аманат қалдырады: Қазақ елі, бірауыз сөзім саган: Болгайсың сыншы болсаң, әділ сыншы Кінәні жүрекке қой, қойма маган! Міне, Мағжанды танудың, онын шығармашылығын сынаудың оңай еместігі осы сөздерде жатыр. Өле-өлгенше
«Магжан поэзияның зеңгір көкпен, тәңір Пайғамбармен мәңгілікпен тілдескен заңғар шыңындай болып, таза ақындықты сақтады. Бір тақырыптың, бір кезеңнің, бір халықтың, тіпті бір таптың жыршысы болып кетпей, уақыттар желі құлата алмайтын алтын діңгек, әлемдік, планетарлық әуез-сарындармен тамырлас өлмес туындылар берген, ұлттық ақын, ғажайып суреткер болып қала берді» (Нұрғали Р. Әуезов және алаш А., 1997, 105 бет).
Ақын мұрасын ақтарып, төңкеріп отырған күнде Мағжан ақындығының қалай қалыптасқанына көз жүгіртіп, ой топшылауға болады. Ол - ақын болып туған еді, ақын болып өлді.
Мағжанның бақыты ма, соры ма, оның жарық көрген шығармаларының әрқайсысы- ақ оқырман назарынан тыс қалған жоқ. Оқырман дегенде, мен оның өлеңдерінен сән іздеген, ән іздеген, рухани нәр алған, осындай отандасы бар екеніне қуанған ак жүрек адал оқырманды да; ақынның табиғи дарынын көре алмаған, күншілді, әр өлеңнің астарынан қылмыс іздеген тыңшы, тіміскіні де айтып тұрмын.
1911 жылы қазақтың алғашқы журналы «Айқап» жарық көрді. Сол «Айқаптың» бірінші санының алғашқы бетінде 18 жасар Мағжанның «Жатыр...» деген өлеңі басылды. Келесі жылы осы өлең ақынның «Шолпан» жинағында шықты.
Отарлық езгіде күн кешкен қазақтың халі Мағжан жинағындағы екінші бір «Сорлы қазақ» деп аталатын өлеңінде тіпті айқын суреттелген.
Тағдырдың жазуы осылай болған, жас ақынның тұңғыш жинағына осындай пікір айтылған, тіпті Мағжан шығармаларының орыс тілді оқырманға алғаш таныс болуы да осы 1912 жылдан басталады дейміз. Оның өлеңдері патша жандармдарының бақылауында болды.
Содан бері Мағжанның әрбір өлеңі, әрбір жинағы елеусіз қалмаған екен. Мағжанның бағы да осы, соры да осы. Тарихта әр сөзі ескерусіз қалмаған, досын сүйіндіріп, дұшпанын күйіндірген ақындар сирек.
Мағжантанудың ұзақ көшінің басында алаш көсемі Әлихан Бөкейхан тұрғанын айту парыз.
Ол жер бетінде қазақ деген халық барын, бұл халықгың тәуелсіз болып, өз тағдырына өзі иелік жасауға құқы бар екендігін көрсете келіп, соның дәлелі ретінде Абай, Шәкәрім, Ахмет, Міржақып сияқты ұлы тұлғалардың қатарында Мағжанды да атайды. Оның: Таң, күн деген жер жаны,
Бүл екеуісіз жоқ сәні,
Оқу-білім ер жаны,
Жараспас ерге қүр жаны... деген сөздерін келтіріп, «Осындай ақыны бар, бір жерде тізе қосып отырған бес миллион қазақтың тілі қалай жоқ болады», деп тебіренеді. Бұл сөздерді Әлекең 1913 жылы жазған.
Қазақ тарихында, әдебиеті мен мәдениетінің тарихында «Қазақ» газетінің орны ерекше. Мұхтар Әуезов айтқандай: «Қазақтың еңкейген кәрі, еңбектеген жасына түгелімен ой түсіріп, елін ұйқысынан оятып, жансыз денесіне қан жүгіртіп, күзгі таңының салқын желіндей ширықтырған, етек-жеңін жиғызған «Қазақ» газеті болатын». Міне, осы газетке Мағжанның көп өлеңдері жарияланған. Мағжан баспасөз арқылы халқына қызмет етті.
Мағжанның шығармашылық өмірбаянының да толық, шын ғылыми тұрғыда жасалатын күні алыс емес шығар. Мысалы, сонда қазір «Мен жастарға сенемін!» деген тақырыппен көпке тараған өсиет өлеңнің 1918 жылы осы Қызылжарда шыққан, қазақтың жастар баспасөзінің тұңғышы «Жас азамат» газетінің үшінші санында басылғанын да айтамыз.
Мағжантанудың аса бір шиеленісті кезеңі 1917 жылғы қазан төңкерісінен кейін басталды. Ұлты жоқ тексіз, «әлемдік пролетарлық революция» деген адамның ойына сыймас қиялды күйттеген қайдағы бір жалаңаяқ пролетариаттың диктатурасы туралы сандыраққа сенген тобырдың идеологиясының аясына сыймайтын Мағжандай алып ой иесіне ұлтшылдық деген қара таңба басылды. Мен мағжантанушылардың назарын мынаған аударғым келеді.
Қай жерде, қай өлеңінде, қай жинағында Мағжан социализмге, кеңес құрылысына, болыневиктік партияға қарсы ашық шығыпты? Халықты, тіпті өз оқырмандарын дейікші, совет үкіметіне қарсы қалай үгіттепті? Мысалы, мына мен ондай үгітті Мағжанның өлеңдерінен таба алмадым. Ал, әркім өзі жеткен деңгейде, арамдық ойлап, қастық пиғылмен сығалай қарап көрсе, бэлкім «тауып қалар». Бірақ, ол тапқаны қылмысты жауапқа тартуға, жазғанын бастыруға тыйым салуға негіз бола қояр ма екен? Бұл туралы Мағжанның өз сөзі мынау:
 «Жау» деген - жаудың жаласы,
Әділ болсаң, өмірімді Ақтарып әділ қараіиы.
Отыз жыл өмір бойында,
Жазганымды жайып сап,
Екі жар ғып санашы.
Мағжанның жазығы - жаңа ғасырдың көкжиегінен зор ақындық қуатпен жарқ етіп көрінуі еді. Мағжан тұрғанда, оның өлеңі ел құлағында жүргенде, ақынмын деп, өлең жазамын деп айту әркімге оңай болмаған. Бұл ақынның мысы өзге өлеңшілерді басып кетті, өнердің төресі өлең өлкесіне Мағжанды таптап қана өтуге болатын еді. Аттап дегеніміз, ақындықтың дәрежесін Мағжаннан асыру керек еді. Ол қиын міндет, бәлкім мүмкін де емес. Демек, Мағжан тірі тұрғанда «терезеден қараймын, қарындашты жалаймындардың» бағы жан-байтын еді. Олар, Мағжанның мүрдесін басып қана, оның өлі денесін итеріп тастап қана орнын иеленуі мүмкін еді. Әйтпесе, Мағжан саяси күресті машық еткен емес, ешкіммен айтысқан жоқ, тартысқан жоқ.
Патша заманындағы отаршыл үкімет 19 жастағы Мағжанның өз халқын теңдікке, азаттыққа үндеген дауысынан қорықса, кеңес үкіметі аты көпке танымал, «Қазақ жастарының ой-санасының әміршісі» (Смағұл Сәдуақасовтың сөзі. - З.Т.) Мағжанның үндемеуінен, «жасасындап» жар салмауынан сескенді.
Ол ұлтшыл еді. Мағжан да, алаштың басқа да көсемдері өздерінің ұлтшыл екендігін жасырған жоқ. Тіпті, Ахмет Байтұрсынүлының айтуынша: «Құл болған халықтан туып, құлдықтың қорлық пен зорлығын көріп отырып, қазақ қалам қайраткерлері қаламын ұлтының ауырын жеңілдету, ауруын азайту жолына жұмсамасқа мүмкін емес». Әлбетте, көзі жаңа ашылып келе жатқан қазақ зиялылары, солардың ішінде, мысалы, Мағжан Жұмабайұлы «пролетариат диктатурасын» аяқ-қолын көтеріп қолдауы керек пе еді? Құлдықтан жаңа босаған қазақ халқыньщ мұңын жоқтауы керек пе еді? Бүгінгі жас ұрпаққа біз осыны ашып түсіндіруіміз керек. Мағжантанудың күрделі проблемаларыньщ бір арнасы - Мағжанның өз кезіндегі басқа ақындармен, қайраткерлермен қатынасы. Бұл мәселенің шешілмеген жағдайлары әлі де көп. Өздеріңіз сезіп те отырсыздар, Мағжан мен Сәкен, Мағжан мен Сәбит, Мағжан және оның жас ізбасарлары (Қасым, Әбділдә, Қалижан т.б.) арасындағы қатынастарды бүгінгі жастар өз бетінше шеше алмайды. Уақыт өтеді, ұрпақ алмасады. Ал, біздің арымыз таза болу үшін, жастарға ақиқатын айтатын кез келді деп есептеймін.
1989 жылдан бері қарай, сол шыққан үжен жинаққа Әбділдэ Тәжібаев алғы сөз жазып, тарих алдындағы кінәсін мойындағаннан бері Мағжан туралы бірқатар шаруа жа- зылып, басылды. «Мағжанға әркімнің- ақ бар таласы». Бұл заңды да. Мағжан туралы білгенін, естігенін өз дәрежесі, қарым-қабілеті деңгейінде әркім жазып жатыр. Бұдан былай да осылай бола бере ме? Мағжантанудың ғылыми деңгейін тереңдетіп, өрісін кеңейтетін уақыт келді. Құр тамсанып, танданып, мақтай бергеннен, бұрын қалыптасып қалған жалған ұғымдарды қайталай бергеннен Мағжанның атына да, ғылымға да пайда жоқ.
Мағжан есімі туған халқына толық қайтарылған шақта жарық көрген алғашқы толық кітап «Жұмабаев Мағжан шығармалары: Өлеңдер, поэмалар, қара сөздер» деп аталды  (Құраст. Абдуллина X., Дәрімбетов Б., Жұмабаева З.А., 1989, 448-бет).
Мағжан өз халқының ел болып, еркін дамуын аңсады. Оның шығармаларының сара тақырыбы - қазақ ұлтының мүддесі, жырлағаны - қазақ мұңы. Ол бұл тақырыпты жырлап қана қойған жоқ, бүкіл дарыны мен өнерін салып, сол тәуелсіздік үшін күресті. Туған халқының бостандыққа шығу жолын көрсетеді. Сол үшін мерт болды. «Оян, қазақ!» деп жар салған ұстазы Міржақып Дулатовқа үн қосты.
«Мағжанның ұлттық санасы сол халықтың (қазақ халқының. - З.Т.). Россиядағы қазан революциясы толқынымен ояна бастаған кезінде туып, қалыптаса бастады» деген көпірме сөздер түбірімен қате. Мағжанның санасы, саяси көзқарасы Ә.Бөкейхановтың, А.Байтұрсынұлының, М.Дулатұлының ұлтшылдық күресінің әсерімен Қазан революциясынан көп бұрын қалыптасты.
Мағжанның өлеңдерін сала-салаға жіктеп талдамақ болған кейбір сыншылар, ақынның көкейіндегі Алаш ұранына, алаш бірлігін, алаш амандығын аңсағанын айтқысы келмейді. Өзінің асырап, сақтаған болыневиктік партиясының идеясына сырттай қызықтау, тамсану, көбік сөзді көпіртіп көлгіртуден аса алмағандар көп..
Мағжанның қысқаша өмірбаяны да сол баяғы ескі көзқарас, таптық ұстаным тұрғысында жазылғанын да айтпай кете алмаймыз.
Мысалы, Қызылжарда Мағжанға сабақ берген, ақындық дарынын ашқан Міржақып Дулатов екені айтылмайды. Сол 1909 жылы Дулатовтың «Оян, қазағы!» Қызылжарда жазылғаны, бұл жинаққа кірген өлендердің алғашқы оқырманы Мағжан болғаны ұмыт қалған.
«Мағжанның ақындық көзін ашқан, Уфадағы Ғалия медресесінде сабақ берген татар ақыны Ғалымжан Ибрагимов» деген сөздерді ақынның өмірбаянын жазушылардың бәрі бірінен бірі қағып алып, қайталай береді. Мағжанның тұңғыш жинағын Қазанда басылуына көмектескен осы Ибрагимов деген деректің де тиянағы бос. Бұл кезде Петербургте Абайдың, Байтұрсынұлының, Дулатовтың өлеңдері басылып шыққан, Қазанда талай қазақ ақынының кітаптары басылды. Солардың қатарында Мағжан өлеңі кітап болып шығып жатса, Ибрагимовке тели берудің не қажеттігі бар еді. Себебі, бұл ақын да кеңес заманында көп мақталды, классик атанды. Сондықтан, Мағжан ақынды классик ақынның артына міңгестірсе, көрнектілеу болады деген сол кездегі ескі ауан, шындықтан аулақ сөз (Башқұрт азаматы Сәйфи Құдаштың Мағжанды жоқтап, Д.Қонаевқа жазған хатындағы жаңсақ жазған бір ауыз сөзіне сүйенген. - З.Т.). 1920 жылы жазған «Жан сөзі» Мағжан әкесінен қарғыс алған соң, қаражат бермей қойған соң туған деген мүлде қате пікір, бәлкім, білместік. Бұл - ақынның өз тағдырына, өзінің алау жүрегіне деген нала сезімі. Өлеңді оқыған адам бұл жолдардың
Мағжанның әкесі Бекмұхаметке ешқандай қатысы жоқ екенін көреді.
«Мұғалімдер семинариясын алтын медальмен бітірді» деп ойдан шығармаса да, Мағжанның беделі биік. Ондай медаль болмаған, оқуды бітіргендігі туралы куәлігі қолымызда. Осындай ойдан шығарылған қисынсыз сөздер мағжантануға пайда әкелмейтінін бірнеше тұстан көреміз.
«Өмірбаянды» жазушылар «Алашорда» атты партия құрылып», деп «Алаш» партиясының, тәуелсіз «Алашорда» үкіметінің қазақ тарихындағы орнын көргісі келмейді. «Алашорданы» отаршыл шовинистер мен большевик жазғыштар көргісі келмесе де, тарих ақтап шықты. «Алашорда» біздің ардағымыз. Мағжандар - біздің рухани көсеміміз. Бүгінгі тәуелсіздік сол Алашорда идеясының жемісі.
Және де Алашорда сияқты қасиетті ұғымды дәлелдеу үшін авторлар Сәкен Сейфулиннің «Тар жол, тайғақ кешуіне» сілтеме жасап, қатты қателескен. «Алашордаға» сайланғандар: «... Мағжан Жұмабайұлы - оқыған жігіт, Бөкейханұлдарының ертегісіне нанып жүрген кедей баласы» деген үзіндіні Мағжан өмірбаянын жазушылар қандай мақсатпен алса да, Алаш көсемдерінің аруағы алдында кешірілмес күнә жасаған. «Тар жол, тайғақ кешудің» беттерінде Алаш көсемдеріне жабылған жала және оның зар- даптары қандай болғанын кеңес кезіндегі ұрпақ біледі. Енді сол кітаптың үзіндісі арқылы қазақтың ұлтшыл Мағжанын да туған еліне жат етіп көрсеткісі келгендер не ойлады екен?
Мағжанды «Бостандық туы» газетіне редактор еткісі келгендерді де түсіну қиын. Рас, бұл газетгі, тіпті оның алғашқы нұсқасы «Кедей сөзін» де Мағжан өз қолымен құрды. Қазақ халқын тапқа бөлежармау керектігін насихаттап, көптеген мақалалар жазды. Ал, партиялық газеттің редакторы коммунист болуы керектігін, бесіктегі бала да біледі. Рас, түрмеде отырғанда «редактор болдым» деп өзінің жазғаны бар. Бірақ, ол «бір шарапаты тиер ме екен?» деген тұрғыда, тергеушілерді сендіру мақсатында шарасыздьщтан жазылған. Редактор болмаса да Мағжан деген атының өзі қазақ халқына жетіп жатыр ғой. 1922 жылы Мағжан Ташкентке қалай барғаны «Мағжанның Қызылжары» деген кітабымызда жазылды. Бас сауғалап, пана іздеп барды. Алаш қайраткерлерінің арасына барды. «Ташкенттегі кезін - ақын ретіндегі ең өнімді жылдар дегенде», Ш.Елеукенов жазғандай «1922-23 жылдар Мағжан үшін Болдино күзетінде болды» (өнімді, үздік өлеңдер жазды деген мағынада. - З.Т.) де- генде, қан жұтып, қайғырып, қуғын көріп жүрген Мағжан тағдырын түсіну керек. Ол шабыты шалқып, көңілі көтеріліп, қалам тербеген жоқ. Асықты. Берерін беріп кетуге ұмтылды. Аз күн еркіндіктің мезгілі ұзақ емесін білді. Бәз біреулер жазып жүргендей, Мәскеуге де оны Лениннің сүйікті наркомы Луначарский шақырған (Хамза Абдуллин т.б.) жоқ. Қазақтың кең даласына сый- май, «Сайында саяқ құрлы пана таппай» алысырақ кетіп қалуға мәжбүр болды. Онда Әлекең (Ә.Бөкейхан) бар еді. Оқуды сылтауратып, бой тасалаған Мағжан Мұхтар Әуезов екеуі Түркістан республикасының стипендиясымен Ленинградқа жолдама алып, кейін Мәскеуде оқу мүмкін болған.
Бірақ, өз қандастары оған Мәскеуде де тыныш таптырмады. 1924 жылы 24 қараша күні Нәзір Төреқұлов бастатып, «Әдеби сот» дегенді ұйымдастырып, жазықсыз жанды «итке талатқандай» етті. Соның нәтижесінде 1925 жылы Мағжан кітаптары да тұтқындалды. Қызылжарда, мысалы, Ж.Тілеулиннің үйі де тінтілді. Міне, Мағжанның көргендері осы еді.
«Мәскеуде аударма жұмыстарымен көп шұғылданды»1 дегенде, ақынның аудармашылық таланты тасып немесе саяси шабыты асып бара жатпаған. Ол жан сақтау үшін, қаламақы табу үшін «Шығыс» баспасының жоспарындағы шығармаларды алып, аударды.
Лениннің кітапшалары мен мақалаларын да идеясына немесе көркемдігіне тәнті бо- лып аударғандай етіп көрсету мүлде теріс. «Қаржысы болмай, қаламақы табу үшін аударды» деуге «Өмірбаян» авторларының ауызы бармайды.
1927 жылы елге оралу себебі де, Қазақстандағы коммунистердің түртпегі мен өсегінің салдары еді. Оны Мәскеуге тұрғызбады десек, шындық осы болады. 1988 жылы толық ақталған ұлы ақынның кейбір өлеңдеріне қол тигізіп, көпекөрнеу «тігісін жаттықтыру» ниетін де байқағанбыз. Міне,«1989 жылғы жинактың соңына қосылған «Өмірбаянның» қасақана бұрмаланған жағдайы осындай. Осы қателік күні бүгінге дейін түзетілген жоқ.
Мағжантанудың жуан ортасында Мұхтар Әуезов, Ахмет Байтұрсынұлы, Міржақып Дулатұлы, Мұстафа Шоқай, Жүсіпбек Аймауытұлы, Смағұл Сәдуақасов, Қошмұхаммет Кемеңгеров, Нәзір Төреқұлов, Ғаббас Тоғжанов, әрине, Сәбит Мұқанов тұр. Осы тізімнің өзі-ақ, аталған адамдардың қазақ тарихынан, қазақ әдебиетінен, ұлттық ақыл-ойдың тарихынан алатын орнына қарап-ақ, Мағжаннық бейнесіне, ақындығына деген ықыластық және қарсылықтың қаншалықты күшті болғанын шамалауға болады.
Бұл арада Сәбит Мұқановтың Мағжан ақынның жеке басы, қайраткерлігі, ақындығы туралы айтқандарын, жазғандарын тарихи тұрғыда әділ бағалайтын уақыт жетті. Оны кезінде коммунистік идеологияның жаршысы, тапшыл күрескер болды, сол себепті солақай социологиялық сынға ұрындыд.с.с. деп жауырды жаба тоқып, ақтап келдік. Тіпті, Мағжанға көмектеспек болғаны үшін жапа шеккен немесе «Ақындығы жағынан Мағжан Абайдан артық» деп айтқан, әділ бағасын берген сыншы ретінде көрсетпек болдық. Обалы қанша, марқұм профессорлар Т.Кәкішев, Ш.Елеукенов, Сәбит пен Мағжан арасындағы қатынастық мәңгі қиыспайтындығын біле тұра екеуін «татуластырғысы» да келді. Кітапқа жазды. Бірақ, мұндай әрекеттер шындықтық ауылына жақындай алмай тұр.
Біздің айтарымыз, екі қайраткердіқ арасына араағайын, жеңгетайлықтың керегі жоқ. Сәбит Мұқановтың өзін оқиық, өзін сөйлетейік. Егер, 1920-1930 жылдарда жастықпен асыра, әсіре айтқан екен, кейін ойынан қайтыпты десек, кейінгі 1958-1963 жылдары қайталап, нығарлап жазған «Есею жылдарын» оқиық. Мағжан ақталған 1960 жылы «Жұлдыз» журналының 8 санында: «Үміт Балқашевқа хат» деген үлкен мақала басылған. Сонда бәрі ашып айтылған. Мемлекет заңымен ақталғаннан кейін Мағжанға 30 жыл бойы неге қолымыз жетпеді, деген сұрақтың жауабын содан табамыз. Ал, Мағжанды ақтап алуға бел шешіп кіріскен адал ниетті азаматтар кезінде аз болмаған. Олар бар қазаққа аты мэшһүр зиялы қарт қайраткер Әшімбек Бектасов, академик Ахмет Жұбанов, мемлекет қайраткері Ілияс Омаров, жазушылар Тахауи Ахтанов, Иван Шухов, ҚазМУ-дың профессорлары Бейсенбай Кенжебаев, Хайролла Махмудов, Темірғали Нұртазин, Башқұртстанның Халық жазушысы Сәйфи Құдаш т.б. болатын. Бірақ, олар жеңіске жете алмады. Мағжан шығармаларын орыс тіліне аударып, орыс тілді оқырмандардың пікірі арқылы табиғи түрде ақтап алуға ұмтылған «Литературная газетаның» меншікті тілшісі болған Әнуар Әлімжанов, Александр Жовтис сияқты жүрегі адал, Мағжан ақын сияқты асылдың қадірін түсінген азаматтардың есімін ұмытпау керек.
Мағжанның күнәдән пәк есімін өз халқына қайтару үшін беделін салған, билік орындарына хат жазып, дәлелдеген башқұрт азаматы Сәйфи Құдаш. Ал, «Әдебиет үшін деген таңба айқын болмай, нәрлі әдебиет болуға жол жоқ. Сондықтан бүгінгі күннің бар жазушысының ішінен келешекке бой ұрып, артқы күнге анық қалатын сөз - Мағжанның сөзі. Одан басқамыздың бәріміздікі күмэнді, өте сенімсіз деп білемін» деген Мұхтар Әуезов. Мағжанды Европаның әлем таныған ақындарымен қатар қойып, оның «... культурасын, әшекейін сүйген» Мұхтар Әуезовтің де өз басын әрең сақтап, тапшьш, қаратабан сыншылардан қорғалап: Мағжан «революцияның алғашқы жылдарында пантюркистік, ұлтшылдық саналарды дамыта түсіп Шыңғыс ханның, Ақсақ Темірдің, Кенесарының аттарын да әйгілеп айта бергісі болған» дегенін түсінейік.
Ғабит Мүсірепов: «...байшыл- ұлтшыл ақындар насихаттаған сарындама - социалдық романтизм емес. Ол сарындаманың жемісі Мағжанның «Батыр Баяны», «Ертегісі», «Түркістаны», «Жүсіп ханы» болатын. Сарындаманы ұсынған ұлтшылдар сарындай-сарындай аруаққа, жынға, құдайға жалынатын мистикаға келген. Бұлардың бэрі қазақтың ескі хандық дәуірін үгіттеп, қазақты баяғы таз қалпына шақырған, ұлтшыл, байшылдардың саяси сарыны болып шыққан» деп 1932 жылғы баяндамасында айтты да, кейінде осынау жетесіз желіні тарқатпай, тоқтап қалуға азаматтығы жетті.
Есімізде болсын, Мағжан Сәкен, Ілияс, Бейімбеттен кейінірек, сонау 1960 жылы 8 шілдеде Түркістан әскери округі (қазақ емес, Қазақстандық емес.- З.Т.) прокурорының наразылығымен ақталған болатын. Дәл сол күндері Қазақстан Жа- зушылар Одағы Республика қауіпсіздік комитетіне хат түсіріп, «Мағжан Жұмабаевтың шығармашылығы негізінен буржуазияшыл, контрреволюциялық сарында жазылған» деп дабыл қаққан соң, КГБ тергеушісі Мұсаев дәл осы сөздерді өзі жазған «Қорытындыға» қайталап қосуға мәжбүр болды, бастығы Арыстанбековқа қол қойдырды. Содан бастап, Мағжан ақын туралы мүлде негізсіз теріс пікір қалыптасып, «Жұмабаев заң жүзінде ақталса да, моральдық жағынан ақталмаған» деген жаланың құрбаны болып, Мағжан қазақ халқынан 30 жыл бойы аластатылды.
«Абайдың інілері, қазақтың ірілері» деп жырлаған «Үш арысқа» көрсетілген ғажайып құрметтің Мағжанға ұшығы да тиген жоқ. Мағжанның есімі де аталған жоқ. Тәуелсіздік алғаннан кейін ғана кімнің- кім екенін тарих өзі тергеп, екшеп, шындығын шығарып жатыр.
...Ашарықгарға көмек көрсету жөніндегі губерниялық комиссия төрағасының орынбасары қызметінде аса маңызды әрі сауапты мемлекеттік қызметін тастап, Челябинск арқылы, бой тасалауға мәжбүр болғаны туралы мағжантанушылар не айтады?
Мағжанның шығармашылық өмірбаянындағы үлкен түйткіл - оның 1922 жылдың күзінде Қызылжардан кетіп қалып, Ташкенттен шығуы. Мағжанның бұл кетуі оның бүкіл шығармашылығының, кейіннен бүкіл өмірі күйреуінің басы еді. Қазір Мағжан туралы кейбір әдебиеттерде:
а)	Әкесі Бекен Мағжанға Қызылжар қаласының ауқатты тұрғыны Қуанышбаев Дәулидің Жәмилә атты қызын айттырады. (Сонда 29 жастағы атақты ақын, басы бос, өзі көркем, орысша-қазақшаға бірдей білімді Мағжан сияқты азаматқа әкесі қалыңдық іздеп пе?).
э) Мағжан қалыңдығына бармапты, өзінен бірнеше жас үлкен Зылиқа деген жесір әйелмен басы ауған жаққа кетіп қалыпты.
б)	Марқұм Хамза Абдуллиннің жазуына қарап, Мағжан 1919 жылы «Кедей сөзі» газетінің редакторы болды... 1922 жылы Тұрар Рысқұлов пен Сұлтанбек Қожановтың шақыруы бойынша Ташкентке келіп, онда қазақ-қырғыз оқу-ағарту институтына аға мұғалім болды... 1923 жылы Кеңес наркомы А.Луначарскийдің шақыруымен Мәскеуге келіп, онда Шығыс коммунистік университетінде сабақ берді, деп жүргендер баршылық...
Иә, Мағжанның ұлы сүргін, үлкен қуғынға ұшырауы, пролетариат диктатурасының қанды қолынан қаза тапқанға дейінгі қайғылы өмірі осылай басталған.
Мағжан Петропавлдан, Қазақстаннан неге кетті? Бұл сұраққа жауап беру үшін сол 1921-1922 жылдардағы Қазақстанның қоғамдық-саяси, қажетті десеңіз, құқықтық жағдайын егжей-тегжейлі тексеріп шығу керек. Өйткені, Мағжан сияқты көрнекті тұлғаның тағдыры, қызметі, шығармашылығы өзін қоршаған ортаның жағдайымен сабақтас, тамырлас болатын.
Шынында, Қазақ автономиялы республикасының құрылуын Мағжан қуана қарсы алды. Колчак үкіметі күшпен таратқан Алашорданың қайраткерлері кеңестік жүйенің аясында да өз халқының игілігіне қызмет етуге бел байласты. Олар жаңа кұрылыстың саяси бағытының қандай екеніне қарамастан, қазақ халқын отарлық езгіден құтқарып, ел қатарына қосуға жандарын сала атсалысты.
«ҚЫЗЫЛЖАР ӨҢІРІНІҢ АЛАШ ҚАЙРАТКЕРЛЕРІ»
Соларды ғылыми айналымға өндірудің мәні өте зор. Бұл еліміздің тарихын жаңаша сұрыптауға, жаңаша жазуға, танып-білуге, тарихымыздың беймәлім беттерін ашуға үлкен септігін тигізеді» деді. Көрменің аты «Қызылжар өңірінің Алаш қайраткерлері» болғандықтан, Сәбит Шілдебай «Алаш қайраткерлері» деген ұғымға да тоқталып өтті.
Оның айтуынша, Алаш қайраткерлері деп біз Алаш партиясына, Алашорда Үкіметінің құрамында болған адамдарды ғана түсінбеуіміз керек. «Алаш» деген сөздің өзі «қазақ» деген сөздің синонимі. Екеуі бір мағынада қолданылады. «Сондықтан, біз Алаш қайраткерлері деп айтқан кезде Алаш партиясында, Алашорда үкіметінің құрамында болмаса да, коммунистік партия құрамында қазақ халқына еңбегі сіңген азаматтарды да Алаш қайраткерлері деп айтуымызға болады. Өйткені, сол замандағы саясаттың ықпалымен қазақ азаматтары солай қызмет етуге мәжбұр болды. Сол кезеңдегі Алаш зиялыларының Ұлттық автономия аламыз деген іс-әрекеті нәтиже бере қоймағаннан кейін, таптық, коммунистік негізде құрылған үкіметтің құрамында болған қазақ азаматтары ұлттық автономия идеясын әрі қарай жылжытты. Соны жүргізді. Негізгі идеялары, ұлттық мүддесі бір болды. Сондықтан да, біздің кейбір әдебиетші ағайындардың айтып жүрген «анау сатты, мынау сатты» деген сөздердің бәрі де бос әңгіме. Ол тарихгы білмеуден туындайды. Ұлттық мүдесенің барлық уақытта бір болғанын айтуымыз керек» деді Сәбит Шілдебай.
Көрмеде сөз алған өзге де қатысушылар Солтүстік Қазақстан мемлекеттік архивінің ұжымын 100 жылдығымен құттықгап, ізгі лебізге толы тілектерін білдірді.

